പൃഥ്വിരാജ് പേടിച്ച് പിന്മാറിയത്, അസത്യം പറഞ്ഞാല് തിരിച്ചടി ഉണ്ടാകുമെന്ന് അറിയാം: അലി അക്ബര് തിരുവനന്തപുരം: 1921 ലെ ഹിന്ദു വംശഹത്യ സംബന്ധിച്ച് അസത്യം പറഞ്ഞാല് തിരിച്ചടിയുണ്ടാകുമെന്ന് പേടിച്ചു തന്നെയാണ് വാരിയം കുന്നന് സിനിമയില് നിന്ന് പൃഥ്വിരാജ് പിന്മാറിയതെന്നതില് സംശയമില്ലെന്ന് അലി അക്ബര്. മാപ്പിള കലാപത്തെ ആസ്പദമാക്കി നിര്മ്മിക്കുന്ന തന്റെ സിനിമ പുഴ മുതല് പുഴ വരെ കൊല്ലപ്പെട്ടവര്ക്കുള്ള ഹൃദയാഞ്ജലിയാണെന്ന് അലി അക്ബര് പറഞ്ഞു. തന്റെ സിനിമയുടെ അവസാനഘട്ട ഒരുക്കത്തിലാണ് അലി അക്ബര്. മാപ്പിള കലാപത്തെ ആസ്പദമാക്കി മറ്റു പ്രമുഖ സംവിധായകര് പ്രഖ്യാപിച്ച സിനിമകളില് നിന്ന് പിന്മാറിയപ്പോഴും അലി അക്ബര് തന്റെ സിനിമയുമായി മുന്നോട്ട് പോവുകയാണ്. ബ്രിട്ടീഷുകാര്ക്ക് എതിരെയുള്ള കര്ഷക സമരത്തില് എത്ര ബ്രിട്ടീഷുകാര് കൊല്ലപ്പെട്ടുവെന്ന് ചോദിച്ചാല് പൃഥ്വിരാജിന് മറുപടി ഉണ്ടാവില്ല, എത്ര ഹിന്ദുക്കള് കൊല്ലപ്പെട്ടെന്ന് ചോദിച്ചാല് പൃഥ്വിരാജിന് തലകുനിച്ചു നില്ക്കേണ്ടി വരുമെന്നും അലി അക്ബര് പറഞ്ഞു. സിനിമയില് വാരിയം കുന്നത്ത് കുഞ്ഞഹമ്മദ് ഹാജിയായി വേഷമിടുന്നത് തലൈവാസല് വിജയ് ആണ്. ജോയ് മാത്യു, രാമ കൃഷ്ണന്, ദിനേശ് പണിക്കര്, ഷോബി തിലകന് എന്നിവരാണ് പ്രധാന കഥാപാത്രങ്ങളായി അവതരിപ്പിക്കുന്നത്. Tags Ali Akbar Prithviraj Sukumaran 1921 puzhamuthal puzha vare Latest News. Kerala MAPPILA KALAPAM Mappila riots shortlink